EA สุดแจ่ม Q3 กำไรโตทะลุ 900 ลบ. หลังรับรู้รายได้ COD โรงไฟฟ้าพลังงานลม รวม126MW
EA สุดแจ่ม Q3/60 กำไรโต 36% มาที่ 976.12 ลบ. จากปีก่อนมีกำไร 718.01 ลบ. หลังรับรู้รายได้จากการ COD โรงไฟฟ้าเพิ่ม กำลังผลิตรวม 126 MW ขณะที่ 9 เดือนแรกมีกำไรอยู่ที่ 2.92 พันลบ. เพิ่มขึ้น 21% จากปีก่อนมีกำไร 2.42 พันลบ.
10 พ.ย. 2560

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากธุรกิจผลิตและจำหน่ายกระแสไฟฟ้า สำหรับงวดสามเดือนและเก้าเดือนสิ้นสุดวันที่ 30 ก.ย.60 มีรายได้เพิ่มขึ้นจำนวน 536.72 ล้านบาท และ 1,233.55 ล้านบาท หรือเพิ่มขึ้นร้อยละ 38.47 และร้อยละ 30.65 ตามลำดับ
โดยเป็นผลมาจากบริษัทย่อยแห่งหนึ่งได้เปิดดำเนินงานในเชิงพาณิชย์สำหรับโครงการโรงไฟฟ้าพลังงานแสงอาทิตย์ 90เมกะวัตต์จ.พิษณุโลก เมื่อวันที่ 1 เม.ย.59 และบริษัทย่อยอีกแห่งหนึ่งได้เปิดดำเนินงานในเชิงพาณิชย์ สำหรับโครงการโรงไฟฟ้าพลังงานลมรวม 126เมกะวัตต์ โดยในไตรมาส 3/60 โครงการโรงไฟฟ้าพลังงานลมจ่ายไฟฟ้าเข้าระบบเมื่อวันที่ 10 มิ.ย.60 และวันที่ 23 มิ.ย.60 กำลังการผลิตรวม 90 เมกะวัตต์